
        	  Kráľa Štefana 57
                         	      		      943 04 Obid


XVIII. Zas/05032025							05.03.2025

ZÁPISNICA 

zo XVIII. zasadnutia Obecného zastupiteľstva v Obide, konaného dňa 05.03.205 (v stredu)  o 16:00 hod. v zasadačke Obecného úradu v Obide.

Program zasadnutia: 
1. [bookmark: _Hlk164871408]Otvorenie 
a) Schválenie programu rokovania
b) Voľba návrhovej komisie
c) Určenie overovateľa zápisnice
d) Určenie zapisovateľa
1. Kontrola plnenia uznesení
1. Správa o kontrolnej činnosti za rok 2024
1. Žiadosť o zmenu druhu výdavkov – Slovenský zväz telesne postihnutých, ZO Obid (reg. č. 129/2025)
1. [bookmark: _Hlk192068819]Žiadosti o pridelenie nájomného bytu
1. Žiadosť o dlhodobý prenájom miestností v budove bývalej požiarnej zbrojnice
1. [bookmark: _Hlk192069048]Zámer predaja pozemku – žiadosť Magdolny Révész
1. Rôzne 
1. Interpelácie poslancov
1. Záver

Pred rokovaním starostka oznámila poslancom, že pred zasadnutím OZ si vypočujeme hostí, ktorí prišli oboznámiť zástupcov obce s novými informáciami.
Prvým hosťom bol Csaba Hrmo, ktorý informoval poslancov o tom, že má záujem kúpiť pozemok „Jamy“, lebo tam chce postaviť dom, chce bývať v Obide. Keď sa mu podarí kúpiť ten pozemok, je potrebné, aby zastupiteľstvo schválilo zmeny v územnom pláne. Poslanci súhlasili, že zmenia územný plán, ak pozemok bude jeho.
Ďalším hosťom bola Georgína Zátyiková, ktorá má záujem o dlhodobý prenájom miestností v budove bývalej požiarnej zbrojnice. Chcela by tam otvoriť malý bufet s terasou pred budovou pri výdajných boxoch Packeta. Otvorila by koncom augusta alebo začiatkom septembra.
Následne starostka otvorila zasadnutie podľa programu. Na základe prezenčnej listiny starostka obce oznámila, že zastupiteľstvo je uznášania schopné. Zo siedmych poslancov boli prítomní 6. Bola prítomná aj bývalá zamestnankyňa knižnice, PaedDr. Tímea Páldi. Starostka pripomenula poslancom, že pozvánka s programom bola doručená zastupiteľstvu. Medzičasom obec obdržala žiadosť od Magdolny Révész na odkúpenie časti obecného pozemku. Táto žiadosť bola zaradená do programu zasadnutia na návrh starostky. 
Keďže iné návrhy neodzneli, starostka obce dala hlasovať o schválení programu. 
K bodu č. 1a – schválenie programu zasadnutia
Uznesenie č. 156/2022-2026:
„Obecné zastupiteľstvo schvaľuje zmenený program zasadnutia obecného zastupiteľstva.“ 

Hlasovanie:
ZA: 6
PROTI: 0
ZDRŽAL SA: 0

K bodu č. 1b – voľba návrhovej komisie
Uznesenie: č. 157/2022-2026:
„Obecné zastupiteľstvo volí poslancov OZ: Ing. Katarínu Kónyovú a Angeliku Csizmadia za členov návrhovej komisie.“

Hlasovanie:
ZA: 6
PROTI: 0
ZDRŽAL SA: 0

K bodu č. 1c – určenie overovateľov zápisnice
„Starostka obce určuje za overovateľov zápisnice Tomáša Páldiho a Andreu Dobai.“

K bodu č. 1d – určenie zapisovateľa 
„Starostka obce určuje za zapisovateľa Ing. Bernadett Izrael.“
K bodu č. 2 – Kontrola plnenia uznesení
Starostka prebrala s poslancami uznesenia z predchádzajúcich zastupiteľstiev, ktoré sa naďalej sledujú a uzavreli sledovanie plnenia nasledovne:
2.1. Uznesenia v priebehu plnenia
· 39/2022 (Projekt – rekonštrukcia bývalej školy), 
· 69/2022-2026 (Revitalizácia existujúcej projektovej dokumentácie „Prístavba ku kultúrnemu domu“), 

2.2 Uznesenia, ktoré boli splnené a vypúšťajú sa zo sledovania:
· 130/2022-2026 (odročená žiadosť o dotáciu z rozpočtu obce – ZO – Slovenský zväz telesne postihnutých Obid) – Uznesenie zo Zasadnutia OZ zo dňa 30.09.2024

· 149 až 155/2022-2026 – Uznesenia zo Zasadnutia OZ zo dňa 16.12.2025



Uznesenie č. 158/2022-2026:  
„Obecné zastupiteľstvo Obce Obid schvaľuje v súlade s § 11ods. 4, zákona č. 369/1990 Zb. 
v znení neskorších predpisov a v zmysle uznesenia č. V/21022000/V-Zas bod č. 17 správu 
o stave plnenia uznesení.“

Hlasovanie:
ZA: 6
PROTI: 0
ZDRŽAL SA: 0
K bodu č. 3 – Správa o kontrolnej činnosti za rok 2024
Hlavná kontrolórka oboznámila poslancov OZ s kontrolnou činnosťou vykonanou za rok 2024, následne poslanci vzali na vedomie Správu o kontrolnej činnosti hlavnej kontrolórky za rok 2024.
Uznesenie č. 159/2022-2026:  
„Obecné zastupiteľstvo Obce Obid berie na vedomie Správu o kontrolnej činnosti hlavného kontrolóra za rok 2024.“
Hlasovanie:
ZA: 6
PROTI: 0
ZDRŽAL SA: 0
[bookmark: _Hlk192069635]K bodu č. 4 – Žiadosť o zmenu druhu výdavkov – Slovenský zväz telesne postihnutých, ZO Obid (reg. č. 129/2025)
Starostka: Organizácia SZTO-ZO Obid podala žiadosť o zmenu druhu výdavkov v žiadosti 
o poskytnutie dotácie z rozpočtu obce z dôvodu nižšej odsúhlasenej sumy ako bolo pôvodne žiadané na rok 2025. Pôvodne plánovaný prístroj má výrazne vyššiu cenu, ako je odsúhlasená dotácia.
Uznesenie č. 160/2022-2026:  
„Obecné zastupiteľstvo Obce Obid schvaľuje zmenu druhu výdavkov v žiadosti o poskytnutie dotácie z rozpočtu obce na základe VZN č. 02/2024 o podmienkach dotácie z rozpočtu obce pre Slovenský zväz telesne postihnutých, ZO Obid na predmety uvedené v žiadosti (reg.č. 129/2025), s tým, že suma dotácie odsúhlasená Uznesením č. 153/2022-2026 vo výške 800,- EUR zostáva nezmenená.“
Hlasovanie:
ZA: 6
PROTI: 0
ZDRŽAL SA: 0


K bodu č. 5 – 	Žiadosti o pridelenie nájomného bytu
Starostka: V bytových domoch bola ukončená nájomná zmluva dohodou s Narcisou Šoóš. Koncom mesiaca končí ďalšia nájomná zmluva s nájomníčkou Annou Cserovou v bytových domoch. Nájomníčka má záujem zostať v byte, podala si žiadosť, zmluvu jej treba predĺžiť. Máme 3 žiadosti na dvojizbový nájomný byt, ktorý sa uvoľní: žiadateľ Marián Hudec – nespĺňa podmienky na udelenie bytu, Veronika Suhajová a Alexandra Némethová spĺňajú.
Starostka vyzvala poslancov k hlasovaniu:

Alexandra Némethová
Hlasovanie:
ZA: 6
PROTI: 0
ZDRŽAL SA: 0

Veronika Suhajová
Hlasovanie:
ZA: 0
PROTI: 2
ZDRŽAL SA: 4

Uznesenie č. 161/2022-2026:  
a)„Obecné zastupiteľstvo Obce Obid schvaľuje pridelenie nájomného bytu Blok A, č. bytu 1 do prenájmu pre Alexandru Némethovú, nar.                   , bytom             od 07.03.2025 do 31.03.2028.“

b)„Obecné zastupiteľstvo Obce Obid schvaľuje predĺženie nájomnej zmluvy Blok B, č. bytu 3 pre Annu Cserovú, nar.                 , bytom                     do 31.03.2026; zároveň žiadateľ bude vyzvaný k nahláseniu trvalého pobytu v obci Obid do 01.03.2026.“
Hlasovanie:
ZA: 6
PROTI: 0
ZDRŽAL SA: 0
K bodu č. 6 – Žiadosť o dlhodobý prenájom miestností v budove bývalej požiarnej zbrojnice 
Starostka: Na základe informácií od žiadateľky Georgíny Zátyikovej začneme s úpravami na budove. Okná a dvere sa vymenia na náklady obce, keďže chceme ponechať vidiecky štýl budovy z bočnej strany. 
Zastupiteľstvo sa dohodlo so žiadateľkou, že do nasledujúceho zastupiteľstva spravia prieskum trhu na ceny prenájmov a dohodnú sa na rozdelení nákladov na murárske práce medzi obcou 
a žiadateľkou.
Uznesenie: č. 162/2022-2026:
„Obecné zastupiteľstvo odročuje žiadosť Georgíny Zátyikovej za účelom zistenia ceny obdobného nájmu z verejne prístupných zdrojov do najbližšieho zasadnutia OZ .“
Hlasovanie:
ZA: 6
PROTI: 0
ZDRŽAL SA: 0
K bodu č. 7 – Zámer predaja pozemku – žiadosť Magdolny Révész
Uznesenie: č. 163/2022-2026:
a) „Obecné zastupiteľstvo schvaľuje v súlade s č. 3 § 10 ods. 1 Zásad hospodárenia s majetkom obce Obid (schválené Uznesením Obecného zastupiteľstva obce Obid č.: 75/2022-2026 zo dňa 07.12.2023 a zmenami schválenými Uznesením OZ č. 87/2022-2026 zo dňa 26.02.2024), trvalú prebytočnosť nehnuteľnosti uvedenej v bode b) tohto uznesenia.
b) [bookmark: _GoBack]„Obecné zastupiteľstvo schvaľuje v súlade s § 9 ods. 2 písm. a) a § 9a ods. 15 písm. f) zákona č. 138/1991 Zb. o majetku obcí v znení neskorších predpisov a v súlade s Čl. 7, ods. 2, písm. a), ods. 3 písm. a) a čl.3 §17 ods.1 a 2, Zásad hospodárenia s majetkom obce Obid (schválené Uznesením Obecného zastupiteľstva obce Obid č.: 75/2022-2026 zo dňa 07.12.2023 a zmenami schválenými Uznesením OZ č. 87/2022-2026 zo dňa 26.02.2024) zámer odpredaja pozemku reg. C-KN, parc.č. 258/1 podľa geometrického plánu č. 45/24 vyhotoveného geodetom: Ing. Tiborom Kissom dňa 07.02.2025, overeného dňa 28.02.2025 katastrálnym odborom Okresného úradu Nové Zámky; druh pozemku: zastavaná plocha a nádvorie, vo výmere 57m2 (diel č. 6), zapísaného Okresným úradom v Nových Zámkoch katastrálnym odborom na LV č.1, pre k.ú. Obid, formou kúpnej zmluvy, za kúpnu cenu: 6,-€/m2, do vlastníctva Magdolny Révész, rod. Morvaiovej bytom:                     ; z dôvodu hodného osobitného zreteľa v súlade s Časťou 3, § 16, písm. f) a § 17, Zásad hospodárenia s majetkom obce Obid:	- špecifické prevody nehnuteľného majetku obce s malou výmerou do 300 m2 ; 
		- prevody nehnuteľného majetku obce s hodnotou do 3000,-€.“
Hlasovanie:
ZA: 6
PROTI: 0
ZDRŽAL SA: 0


[bookmark: _Hlk143697792]K bodu č. 8 – Rôzne
· Starostka: Z dôvodu hromadiacich sa podnetov na zmenu územného plánu (Peter Šoóš aj Csaba Hrmo chcú zmeny) by bolo vhodné začať so zaobstarávaním zmien. Mám pripraviť veci k zmene územného plánu? 
Poslanci: Áno.
Bernadett Izrael: Teraz ponúkajú na predaj aj dom na Dolnoseckej ulici pred Jednotou. Nechcú poslanci ponúknuť kúpu?
Angelika Csizmadia: Áno, videla som to aj ja.
Roman Rychel: Dom nie je môj, predáva moja manželka, treba sa s ňou dohodnúť.
Starostka: Prosím poslancov, aby mi napísali do mailu, koľko by dali za ten dom.
· V knižnici došlo k personálnym zmenám, vydala som Rozhodnutie zamestnávateľa o organizačnej zmene č. 1/2025 s účinnosťou od 01.03.2025. Z dôvodu zníženia mzdových nákladov a zefektívnenia práce zamestnávateľa sa zrušuje samostatná pracovná pozícia knihovníka, zamestnanec knižnice sa stáva nadbytočným. Pracovná pozícia bude vyplnená z vnútorných personálnych zdrojov, Dominikou Diósi.
Tímea Páldi: Bola to chránená dielňa, bol to môj nápad, ja som priniesla obci peniaze.
Starostka: Vyúčtovanie nákladov na chránenú dielňu vykonávala Dominika Diósi a Bernadett Izrael, čo zabralo cca. jeden deň práce dvoch ľudí. Tým, že odpadne táto povinnosť, Dominika v rámci pracovného času dokáže nahradiť prácu knihovníka. Nemáme veľa čitateľov, takže otvárací čas knižnice bude zmenený na jeden celý deň v týždni.
Tímea Páldi: Pri 166 000,- Eurovom projekte koľko času zaberie vyúčtovanie? V knižnici sú ešte nedoriešené veci. Bola by som zvedavá, aký majú názor poslanci na tieto zmeny? 
Starostka: Upozorňujem vás, že vedenie obecného úradu a personálne záležitosti obce sú výlučne v kompetencii starostu. Ďalším faktom je, že Tímea Páldi podpísala dohodu 
o ukončení pracovného pomeru, takže z mojej strany považujem túto tému za uzavretú. 
Tímea Páldi: Od viacerých som počula, že v knižnici pracujú už traja. 
Starostka: V knižnici nepracujú traja, dávajú do poriadku nedoriešené veci. Knižnica bude v kompetencii Dominiky Diósi, ktorá má rozšírenú pracovnú náplň o túto činnosť. 
Dovoľte mi pokračovať v informovaní poslancov.
· Dostali sme cenové ponuky na búracie práce na dome na Dolnoseckej ulici, Csaba Killmayer dal najlepšiu cenu.
Katarína Kónyová: Mohli by sme ísť pozrieť na ten dom?
Starostka: Áno.
Katarína Kónyová: Na Dolnoseckej ulici sú odstavené autá. Koho sú?
Starostka: Spravila som fotky, zistíme majiteľov a budeme to riešiť v súčinnosti s políciou.
· Minulý rok sme podali projekt do Envirofondu na traktor. Projekt nebol úspešný, tento rok znovu podávame.
· Ministerstvo financií vypísalo projekt na individuálne potreby obcí v hodnote 15 000,- €. Podali sme žiadosť o dotáciu na elektrické vedenie v materskej škole, na čo máme vypracovaný projekt a na rekonštrukciu budovy na futbalovom ihrisku.
· V projekte MOaPS (Miestna občianska a preventívna služba) bolo kritériom, že musí byť zamestnaný aspoň 1 Róm. Podmienku sme splnili. Okrem miezd, ktoré nám preplatia, máme nárok na tzv. paušálne náklady, z čoho je možné kúpiť pracovné oblečenie, hygienické potreby, elektrické bicykle, motorky, mobilné telefóny.
Tímea Páldi: Z toho sú financované mzdy tých zamestnancov, ktorí sú v tomto projekte: Brigita Lukácsová, Arpád Páldi, Gabriel Piatrik, Iveta Stojková? Na moju výplatu už peniaze nezostali, tak si miesto mňa dala do knižnice Mgr. Dominiku Diósi?
Starostka: Zostala by som pri informovaní poslancov. Ďalej by som nerada zaoberala touto témou, keďže z tvojej strany bola podpísaná Dohoda o skončení pracovnej činnosti.
Tímea Páldi: Teraz by sme dostali 20 000 € na 5 rokov. Ale ak ma nepotrebujete, idem niekam inam. Plánovalo sa, že v renovovanej budove bývalej školy bude knižnica a pamätná izba Dr. Bugu, no neskôr sa ukázalo, že nie.
Starostka: Nebolo to ani tak plánované. Budova bude slúžiť na šport. Dotácia bola vypísaná na verejnú budovu. 
· Máme dotáciu z FPU, to treba vyúčtovať, ale najprv musíme kúpiť knihy. 
· Nitriansky samosprávny kraj poskytne obciam dotáciu 5 000,- €. 
· Technické služby koncom roka oznámili, že smetné nádoby z výberových ostrovčekov nebudú zbierať, lebo v nádobách je všetko. Sme nútení lokalizovať nádoby na jedno miesto a spraviť zberné miesto. Použijeme na to dotáciu od NSK 5 000 €, ostatné by sa doplatilo z vlastných zdrojov. Silló už spravil prípravné zemné práce. Na poslednom zasadnutí bola schválená suma na vytvorenie zberného miesta. To, čo budeme vedieť pokryť z dotácie NSK pokryjeme a zvyšok doplníme z vlastných zdrojov. S p. Páldim Tomášom sme sa bavili o tom, že by sme tam dali zámkovú dlažbu, lebo možno by to bolo stabilnejšie ako betón. Musím to veľmi rýchlo vyriešiť, lebo zrazu v máji oznámi zberná spoločnosť, že stačilo, už nezbierame smeti zo stojísk, tak kam budú ľudia ukladať triedený odpad? Dokopy máme cca 30 ks kontajnerov. 
Angelika Csizmadia: Sú tieto smetné nádoby naše?
Starostka: Naše. Keď sme pracovali na zvýšení pomeru triedeného odpadu, tak sme kúpili dvadsať niekoľko a mali sme ešte aj okrem toho. Je pravda, že zopár kusov sa rozbilo a boli zničené. 
Katarína Kónyová: Vyniesla som smeti, lebo aj my triedime odpad, a musela som z plastu vytiahnuť kvetináč naplnený betónom, pretože sa mi doňho smeti nezmestili, tak som ho dala vedľa, aby tam nebol.
Starostka: My každý týždeň odnášame všetko, čo tam nepatrí. Robia to verejno-prospešní pracovníci.
· Zber objemného odpadu budeme vykonávať v období 17-20. marca. Nebezpečný odpad sme dávno zbierali, malo by sa to robiť ročne, ale je to veľmi drahé. Mobilný zber by mohol byť tu aspoň pár hodín. Teraz by obyvatelia mohli odovzdať farby, postreky, ortuťové svetlá. Záleží od množstva, že koľko budeme za to platiť, môže to byť aj 3 000 €.
Katarína Kónyová: Lepšie riešenie, ako keby to občania dávali niekam inam. 
Roman Rychel: Boli sme sa bicyklovať cez Major, je tam brutálna situácia. Všade plno smetí, a toto vidia prichádzajúci zahraniční turisti, cyklisti. 
Starostka: Môžeme spraviť to, že objednáme auto, ktoré zhrnie všetky smeti, lebo tam je toho toľko, že ináč to už nepôjde. Dáme pristaviť napr. 3 kontajnery a dáme zobrať na náklady obce. Ak poviete, že môže byť, tak ich objednám. 
· Tímea Páldi: Ešte by som sa spýtala na jednu vec: Dnes bola moja mama na cintoríne, skoro ju tam rozobrali psy. Potom išla k autobusovej zastávke, a tam bola ďalšia svorka psov. Na hrobe môjho otca rozbili kahance. V ostatných obciach zavolajú do útulku, a dajú ich odviezť na náklady obce.
Starostka: Aj my máme s nimi zmluvu, v súčasnosti nám zobrali 3 psov, ktorých sa im podarilo chytiť. Za každého psa platíme 50 €. Situácia sa priebežne rieši, ale v Štúrove je iba 1 útulok, ktorý je stále plný.
Tímea Páldi: Ale prečo nie je zatvorená brána na cintoríne?
Starostka: Vyhlasujeme aj cez rozhlas, aby psov nepúšťali na verejné priestranstvo, písali sme o tom už viackrát aj do obecných novín. Majiteľov túlavých psov si pravidelne predvolávame, pokutujeme. Máme zmluvu s útulkom, ale kapacita je zväčša naplnená. Neviem, čo by som mohla ešte v tejto veci spraviť.
Tímea Páldi: V každej obci je zatvorená brána na cintoríne a v noci sa aj zamyká. 
Tomáš Páldi: Dvere sa môžu privrieť.
Starostka: Stav oplotenia v zadnej časti cintorína je v dezolátnom stave, darmo sa zavrie brána, psy vedia vojsť aj zozadu. 
Tímea Páldi: Ak má obec toľko peňazí, tak nech to spraví.
Starostka: Pozemok je vo vlastníctve Rímsko-katolíckej cirkvi, ale keby to aj oplotila obec, je to horibilná suma, lebo je to veľa metrov. 
Angelika Csizmadia: aby ťa napadli psy, nemusíš ísť na cintorín. Zaujímavé je, že keď sa to útulku nahlási, tak nikdy neprídu.
Starostka: Problémom je aj to, že ani psy, ktoré boli naposledy chytené, nie sú začipované, takže sa nedá identifikovať majiteľ, všetky náklady znáša obec. Na odchyt psov majú certifikát iba 2 osoby z útulku, iný to robiť nemôže. Volala som už aj do Kolárova, do Nových Zámkov, no nikde nemajú voľné miesto. 
Tímea Páldi: Ale prečo sa nezatvára brána?
Angelika Csizmadia: Každý by mal zavrieť za sebou.
Starostka: Na bránu by sa dalo vypísať: „Prosím zatvárajte bránu.”
Tímea Páldi: Malo by sa to spraviť a vypísať odkedy dokedy je otvorený. 
Starostka: Ale veď to je vypísané…
Katarína Kónyová: Áno to je vypísané, fotila som to.
· Starostka: V poriadku. Čo sa týka kanalizácie, v Nitre zasadla Rada partnerstva. Náš projekt spolu s mužlianskym bol odsúhlasený v hodnote 5,8 mil. EUR. Žiadateľom dotácie je ZSVS, a. s. Ak prebehne verejné obstarávanie bez problémov, tak by sa výstavba mohla začať v druhej polovici roka 2026. Neviem, ktorú obec začnú skôr.
Katarína Kónyová: Zahrnutá je tam aj úprava vozovky?
Starostka: Niekde pôjde kanalizácia v ceste, ale zväčša je plánovaná vedľa cesty na verejnom priestranstve. Mali by všetko dať do pôvodného stavu.
Katarína Kónyová: Pýtam sa preto, lebo by sme pomaly mali opravovať cesty. 
Starostka: Uvidí sa potom, v akom budú stave, kde bude potrebná úprava.
Tomáš Páldi: Na každý rok by sa mala naplánovať oprava 100 – 200 metrov, lebo naraz to bude veľa. 
Starostka: Oprava ciest je drahá, treba na to vyčleniť prostriedky, ale až po kanalizácii.
· Verejné obstarávanie na bývalú budovu školy – boli vylúčené 2 ponuky, ešte to nie je uzavreté.
Tímea Páldi: A čo tam vlastne nakoniec bude? 
· Starostka: Ako som už povedala, bude slúžiť na šport. Čo sa týka Dňa obce, dátum je stanovený na 28. júna. S Citarovým súborom sa chcem dohodnúť, či by nemohli spraviť výstavu, keď oslavujú 50. výročie?
Katarína Kónyová: Pred Dňom obce bude ešte nejaké podujatie? Mám pripraviť plagát?
Starostka: Áno, oslavy na 15. marca, potom deň matiek, privítanie novorodencov, Deň úcty k starším, Jubilanti – musíme si nejako rozdeliť úlohy, lebo je toho na mňa veľa. Tento rok budeme mať v obci aj dve storočné dámy. Máte nápady?
Tímea Páldi: Môžem dať nápad? Vo Svodíne navštívi starosta jubilanta, ide tam s ním 1-2 poslanci, zoberú tortu a kyticu a darčekový kôš. 
Starostka: Veď práve toto chcem teraz s poslancami dohodnúť. 
Tímea Páldi: Vo Svodíne dokonca aj úmrtie dávajú na Facebook a tam sa s ním rozlúčia. 
Angelika Csizmadia: Veľa obcí to takto robí, my sa lúčime cez miestny rozhlas.
· Starostka: Navrhujem určiť termín pracovnej porady, kde si rozdelíme úlohy. Gratulovať pani Márii Potfayovej môžeme ísť, môžu sa poslanci pridať, kto chce. S Detti dohodneme termín návštevy.
Angelika Csizmadia: Tortu ja upečiem.
Tímea Páldi: Ja zaplatím za kyticu z vlastných, keďže aj ja som pedagogička, aj ona bola celý svoj život.
Tomáš Páldi: Túto kyticu zaplatí obec. Ak chceš, kúp si zvlášť.
· Katarína Kónyová: Zber smetí bude?
Starostka: Tento rok nepýtali na to Dunamotosport peniaze, takže to bude organizovať obec. Dohodneme sa na pracovnej porade. Navrhnite dátum.
Angelika Csizmadia: Môže byť 13. marca?
Starostka: O 16tej hodine, ak chcete môžeme ísť aj do terénu.

K bodu č. 9 – Interpelácie poslancov
Katarína Kónyová: Ešte mám takú otázku, teraz vo viacerých obciach plánujú robiť veterné parky: Dolné Saliby, Báb, Stredné Slovensko, baterkáreň – tu sa neplánuje takéto niečo?
Starostka: zatiaľ nie.


Záver
Týmto bol program zasadnutia vyčerpaný. Zo strany poslancov ďalšie pripomienky, ani návrhy neodzneli. Starostka obce ukončila zasadnutie.

V Obide, dňa 05.03.2025

Zapísala: 			Ing. Bernadett Izrael			....................................
Overovatelia zápisnice:  	Andrea Dobai				....................................
				Tomáš Páldi				....................................

